laion/Wikipedia-Exotic huggingface dataset:
বীরেন্দ্রনাথ মুখোপাধ্যায়

বীরেন্দ্রনাথ মুখোপাধ্যায় (১৪ ফেব্রুয়ারি, ১৮৯৯ - ৪ নভেম্বর, ১৯৮২) ভারতের খ্যাতনামা শিল্পপতি এবং দেশে ভারী শিল্পস্থাপনের সূচনাকারী। তিনি বার্ণপুরে ইস্কো ইস্পাত কারখানাসহ অন্যান্য শিল্প প্রতিষ্ঠান প্রতিষ্ঠা করেছিলেন। বীরেন্দ্রনাথের জন্ম কলকাতায়। পিতা বিশিষ্ট শিল্পপতি স্যার রাজেন্দ্রনাথ মুখোপাধ্যায়। মাতা লেডি যাদুমতী। বীরেন্দ্রনাথের পিতা দেশে শিল্পের পথপ্রদর্শক ছিলেন। বীরেন্দ্রনাথ শিবপুরের বেঙ্গল ইঞ্জিনিয়ারিং কলেজে পড়ার পর কেমব্রিজের ট্রিনিটি কলেজ হতে বি.এ ও এম.এ পাশ করেন। দেশে ফিরে ১৯২৪ খ্রিস্টাব্দে মার্টিন অ্যান্ড কো কোম্পানিতে যোগ দেন। তিনি ১৯৪২ সালে নাইট উপাধি পান। মার্টিন এণ্ড কোম্পানিতে যোগদানের সাত বছরের মধ্যে তিনি বার্ন কোম্পানির এবং ১৯৩৪ খ্রিস্টাব্দে মার্টিন কোম্পানির অংশীদার হন। ১৯৪৬ খ্রিস্টাব্দে ওই দুই কোম্পানির যুক্ত হয়ে মার্টিন-বার্ন কোম্পানিতে পরিণত হলে বীরেন্দ্রনাথ তার ম্যানেজিং ডিরেক্টর হন। এদিকে ১৯৩৬ খ্রিস্টাব্দে পিতার মৃত্যুর পর শিল্প সমস্ত ভার তার উপর এসে পড়ে। স্টিল কর্পোরেশন অব বেঙ্গলের সভাপতি হন। তার উদ্যোগে বার্নপুরে ইণ্ডিয়ান আয়রন অ্যাণ্ড স্টিল কোম্পানির প্রতিষ্ঠা হয়। বিশ্ব ব্যাংকের সহযোগিতায় তিনিই দেশে প্রথম বৈদেশিক মুদ্রায় ভারী শিল্পের প্রসার ঘটান। তারই কর্মোদ্যমে দেশে ইঞ্জিনিয়ারিং শিল্পের ব্যাপক বিস্তার ঘটে। ১৯৪২ খ্রিস্টাব্দে বীরেন্দ্রনাথ স্যার উপাধি পান। পশ্চিমবঙ্গের তিনিই শেষ 'স্যার' উপাধিপ্রাপ্ত ব্যক্তিত্ব। ১৯২৫ খ্রিস্টাব্দে বারাণসী হিন্দু বিশ্ববিদ্যালয়ের দর্শনশাস্ত্রের অধ্যাপক ফণীভূষণ অধিকারীর কন্যা রাণু অধিকারীকে বিবাহ করেন। ঠাকুরবাড়ির আঙিনায়, আবহে রবীন্দ্র সান্নিধ্যে বেড়ে ওঠা রাণু প্রকৃত অর্থে শিল্পানুরাগী লেডি রাণু মুখার্জি হয়ে উঠেছিলেন। স্বামীর পর তিনি নাইট উপাধি পান। ১৯৩৩ খ্রিস্টাব্দে তিনি অ্যাকাডেমি অফ ফাইন আর্টস, কলকাতা স্থাপন করেন। তিনি এবং স্যার বীরেন মুখোপাধ্যায়ের দুই কন্যা এবং একটি পুত্র ছিল। সুনীল গঙ্গোপাধ্যায়ের ২০১২ সালের উপন্যাস, রাণু ও ভানু, মূলত আংশিকভাবে তার অসম্পূর্ণ আত্মজীবনী নিয়ে রচিত। স্যার বীরেন্দ্রনাথ মুখোপাধ্যায় ১৯৪০-৪১ খ্রিস্টাব্দে কলকাতা র শেরিফ হয়েছিলেন। তৎকালীন ইম্পিরিয়াল ব্যাঙ্ক অব ইণ্ডিয়ার (বর্তমানে স্টেট ব্যাঙ্ক অব ইণ্ডিয়া র) কলকাতা পর্ষদের সভাপতি, কলকাতা বিশ্ববিদ্যালয়ের ইঞ্জিনিয়ারিং বিভাগের ফেলো, শিবপুর ইঞ্জিনিয়ারিং কলেজের পরিচালন পর্ষদের সভাপতি, ও আই আই টি খড়্গপুরের গভর্নিং বডির সদস্যসহ বহু সাম্মানিক পদে বৃত ছিলেন। স্যার বীরেন্দ্রনাথ মুখোপাধ্যায় ৮৩ বৎসর বয়সে কলকাতায় ১৯৮২ খ্রিস্টাব্দর ৪ঠা নভেম্বর মৃত্যুবরণ করেন। সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ কলকাতা প্রকাশিত সংসদ বাংলা চরিতাভিধান। প্রথম খণ্ড পঞ্চম সংস্করণ। তৃতীয় মুদ্রণ। পৃষ্ঠা সংখ্যা ৪৯৭। আইএসবিএন ৯৭৮-৮১-৭৯৫৫-১৩৫-৬ "Academy of Fine Arts"। ক্লিক ইন্ডিয়া। ১৬ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১২।
বাংলাদেশ–বুলগেরিয়া সম্পর্ক

বাংলাদেশ – বুলগেরিয়া সম্পর্ক বলতে বাংলাদেশ ও বুলগেরিয়ার দ্বিপাক্ষিক সম্পর্ককে বোঝায়। দু'দেশের সম্পর্ককে উভয় জাতির সাথে সম্পর্ক আরও সুদৃঢ় করার ইচ্ছুক সৌহার্দ্য হিসাবে বিবেচনা করা হয়েছে। ১৯৭১ সালে স্বাধীনতার পরপরই যে কয়েকটি দেশ বাংলাদেশকে স্বীকৃতি দিয়েছিল তাদের মধ্যে বুলগেরিয়াও অন্যতম ছিল। কৃষিক্ষেত্র, প্রযুক্তি ও সাংস্কৃতিক কার্যক্রম দু'দেশের মধ্যে দ্বিপাক্ষিক সহযোগিতার অগ্রগতির সব সম্ভাব্য উপায়। ২০১৪ সালে বাংলাদেশ ও বুলগেরিয়া পারস্পরিক সহযোগিতার ক্ষেত্রে দু'দেশের সরকারের মধ্যে নিয়মিত আলোচনা করার জন্য পররাষ্ট্র অফিস পরামর্শের উপর একটি সমঝোতা স্বাক্ষর করেছে। বাংলাদেশ ও বুলগেরিয়া দুটি অঞ্চলের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য পারস্পরিক আগ্রহ দেখিয়েছে এবং এ লক্ষ্যে কাজ করে যাচ্ছে। বাংলাদেশি তৈরি পোশাক, চামড়া ও পাটজাত পণ্য, সিরামিক এবং ওষুধগুলি বুলগেরিয়ান বাজারে বিশাল সম্ভাবনা হিসাবে চিহ্নিত করা হয়েছে। এছাড়াও তৈরি পোশাক, টেক্সটাইল, শক্তি, পেট্রোলিয়াম, চামড়া, সিরামিক, ফার্মাসিউটিক্যালস এবং এগ্রো-প্রসেসিং শিল্পকে সম্ভাব্য ক্ষেত্র হিসাবে চিহ্নিত করা হয়েছে যেখানে বুলগেরীয় উদ্যোক্তারা বিনিয়োগ করতে পারে। "'Relationship with Bulgaria to be strengthened further'"। Daily Sun। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।  "Co-op with Bulgaria to be strengthened further: president, PM"। New Age। ২০১৩-০৩-০৩। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।  "Khaleda greets new PM of Bulgaria, Morshed congrats his counterpart"। bdnews24.com। ২০০৫-০৮-২৬। সংগ্রহের তারিখ ২০১৪-০১-২৫।  "BD-Bulgaria MoU on Foreign Office Consultation"। Daily Ittefaq। ২০১৫-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৭-৩১।  "Bangladesh, Bulgaria sign MoU on Foreign Office Consultations"। Bangladesh Sangbad Sangstha। ২০১৫-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৭-৩১।  "Bulgarian National Day celebrated"। Bangladesh Sangbad Sangstha (BSS)। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।  "Bulgaria urged to import more Bangladeshi products"। The Daily Star। ২০১০-০৫-১১। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।  "President urges Bulgaria to import more Bangladeshi products"। News Today। ২০১৪-০২-০১ তারিখে মূল থেকে আর্কাইভ করা। সংগ্রহের তারিখ ২০১৪-০১-২৫।
ব্যবকলনীয় সমীকরণ

ব্যবকলনীয় সমীকরণ বা অন্তরক সমীকরণ বা ডিফারেন্সিয়াল ইকুয়েশান হল কোন অজানা ফাংশনের এক বা একাধিক চলক বিশিষ্ট গাণিতিক সমীকরণ যা কিনা ফাংশনটির নিজের মান এবং এর বিভিন্ন অর্ডারের অন্তরকের মানের সাথে সম্পর্কযুক্ত। অন্তরক সমীকরণ প্রকৌশল, পদার্থবিজ্ঞান, অর্থনীতি এবং অন্যান্য অনেক শাখায় গুরুত্বপূর্ণ ভূমিকা পালন করে। অন্তরক সমীকরণ বিজ্ঞান ও প্রযুক্তির অসংখ্য ক্ষেত্রে ব্যবহৃত হয়; যখন একটি ডিটারমিন্সটিক সিস্টেমে কোন ক্রমাগত পরিবর্তনশীল রাশির (ফাংশনের সাহায্যে মডেলকৃত) সম্পর্ক এবং তাদের পরিবর্তনের হার (অন্তরকের দ্বারা প্রকাশিত) জানা থাকে বা অনুমান করে নেয়া হয়। এর একটি আদর্শ উদাহরণ হল চিরায়ত বলবিদ্যা, যেখানে একটি বস্তুর গতি সময়ের সাথে তার অবস্থান ও বেগের পরিবর্তন দ্বারা বর্ণনা করা হয়। নিউটনের সূত্র ব্যবহার করে ঐ বস্তুটির অবস্থান, বেগ, ত্বরণ এবং এর ওপর ক্রিয়াশীল বিভিন্ন প্রকার বলের মধ্যে সম্পর্ক স্থাপন করা যায় এবং এই সম্পর্ককে সময়ের ফাংশন হিসেবে বস্তুটির অজানা অবস্থানের জন্যে একটি অন্তরক সমীকরণ হিসেবে প্রকাশ করা যায়। বহু ক্ষেত্রে অন্তরক সমীকরণ গতির সূত্র ব্যবহার করে সরাসরি সমাধান করা যায়। গতিবিদ্যা (বলবিদ্যায়) নিউটনের দ্বিতীয় সূত্র চিরায়ত বলবিদ্যায় হ্যামিল্টনের সমীকরণ নিউক্লীয় পদার্থবিজ্ঞানে তেজস্ক্রিয় ক্ষয় তাপগতিবিদ্যায় নিউটনের শীতলীকরণ সূত্র তরঙ্গ সমীকরণ তড়িৎচুম্বক তত্ত্বে ম্যাক্সওয়েলের সমীকরণ তাপগতিবিদ্যায় তাপ সমীকরণ লাপলাস সমীকরণ, যা স্পন্দিত ফাংশনকে সংজ্ঞায়িত করে। পৈঁসুর সমীকরণ সাধারণ আপেক্ষিক তত্ত্বে আইনস্টাইনের ক্ষেত্র সমীকরণ কোয়ান্টাম বলবিদ্যায় শ্রোডিনগার সমীকরণ জিওডেসিক সমীকরণ প্রবাহী বলবিদ্যায় নেভিয়ার-স্টোকস সমীকরণ জনসংখ্যা গতিবিদ্যায় লৎকা-ভলতেরা সমীকরণ ব্যবস্থাপনায় ব্ল্যাক-স্কোলস সমীকরণ জটিল বিশ্লেষণে কশি-রিম্যান সমীকরণ আণবিক গতিবিদ্যায় পৈঁসু-বোলজম্যান সমীকরণ অগভীর পানির সমীকরণ ভারআলস্ট সমীকরণ - জীববিজ্ঞানগত জনসংখ্যা বৃদ্ধি জনসংখ্যা গতিবিদ্যায় লৎকা-ভলতেরা সমীকরণ রেপ্লিকেটর গতিবিদ্যা - তত্ত্বীয় জীববিজ্ঞানে পাওয়া যেতে পারে। ব্ল্যাক-স্কোলস সমীকরণ উইকিবইয়ে এই বিষয়ের উপরে একটি বই রয়েছে: অন্তরক সমীকরণ সমাধানের অস্তিত্ত্ব ও মৌলিকত্ব সংক্রান্ত পিকার্ড-লিন্ডেলফ তত্ত্ব সমাকলনীয় সমীকরণ জটিল অন্তরক সমীকরণ lectures on differential equations ওয়েব্যাক মেশিনে আর্কাইভকৃত ১৭ সেপ্টেম্বর ২০০৯ তারিখে MIT Open CourseWare video Online Notes / Differential Equations Paul Dawkins, Lamar University Differential Equations, S.O.S. Mathematics Introduction to modeling via differential equations Introduction to modeling by means of differential equations, with critical remarks. Differential Equation Solver Java applet tool used to solve differential equations. Mathematical Assistant on Web Symbolic ODE tool, using Maxima Exact Solutions of Ordinary Differential Equations A bibliography of books about differential equations, from the Mathematical Association of America Collection of ODE and DAE models of physical systems ওয়েব্যাক মেশিনে আর্কাইভকৃত ১৯ ডিসেম্বর ২০০৮ তারিখে MATLAB models ODE Examples with Solutions Plus teacher and student package: Differential Equations. Brings together all the material on differential equations from Plus, the online mathematics magazine produced by the Millennium Mathematics Project at the University of Cambridge.
রাজশাহী উন্নয়ন কর্তৃপক্ষ

রাজশাহী উন্নয়ন কর্তৃপক্ষ (আরডিএ) বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজশাহীর উন্নয়ন প্রকল্পসমূহের পরিকল্পনা ও বাস্তবায়ন করে থাকে। ১৭৭২ সালে জেলা হিসেবে প্রতিষ্ঠিত রাজশাহী ১৮৭৬ সালে একটি শহরে পরিণত হয়। ১৮৭৬ সালে রাজশাহী পৌরসভা প্রতিষ্ঠিত হয়। সময়ের চাহিদা মেটাতে এই শহরে মেডিকেল কলেজ, বিশ্ববিদ্যালয়, প্রকৌশল বিশ্ববিদ্যালয়, রেডিও সেন্টার, বিমানবন্দর এবং আরও অনেক গুরুত্বপূর্ণ জিনিস প্রতিষ্ঠা করা হয়। এতে, বিভিন্নভাবে শহরের গুরুত্ব বৃদ্ধি পায় এবং শহরটি অপরিকল্পিতভাবে বৃদ্ধি পেতে থাকে। পরিকল্পিত ও টেকসই উপায়ে নগরের বিকাশ ও উন্নয়ন নিশ্চিত করতে ১৯৭৬ সালের অক্টোবরে এক অধ্যাদেশের মাধ্যমে রাজশাহী নগর উন্নয়ন কর্তৃপক্ষ প্রতিষ্ঠিত হয়। ২০১৫ সালে রাজশাহী নগর উন্নয়ন কর্তৃপক্ষ ২০ বছরের জন্য বৃহৎ পরিকল্পনা প্রকাশ করে। ২০১৯ সালে, রাজশাহী উন্নয়ন কর্তৃপক্ষ ১০১ বিলিয়ন টাকার বাজেটসহ ১১টি উন্নয়ন প্রকল্পের ঘোষণা দেয়। রাজশাহী উন্নয়ন কর্তৃপক্ষের অধিক্ষেত্রভুক্ত এলাকায় পরিকল্পিত উন্নয়নের লক্ষ্যে মহাপরিকল্পনা প্রণয়ন ও বাস্তবায়ন মহাপরিকল্পনা অনুযায়ী ভূমি ব্যবহার ও ইমারত নির্মাণ নিয়ন্ত্রণ নগরীর চাহিদাকে অগ্রাধিকার দিয়ে মহাপরিকল্পনা অনুযায়ী বিভিন্ন ধরনের উন্নয়নমূলক প্রকল্প গ্রহণ ও বাস্তবায়ন অধ্যাদেশ ও ইমারত নির্মাণ আইন অনুসারে ভৌত উন্নয়ন নিয়ন্ত্রণ করা এবং অপরিকল্পিত ইমারত নির্মাণ রোধ করা "রাজশাহী উন্নয়ন কর্তৃপক্ষ"। রাজশাহী উন্নয়ন কর্তৃপক্ষ ওয়েবসাইট। রাজশাহী উন্নয়ন কর্তৃপক্ষ। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "সংসদে রাজশাহী উন্নয়ন কর্তৃপক্ষ বিলের রিপোর্ট উপস্থাপন"। risingbd.com। রাইজিং বিডি। সংগ্রহের তারিখ ১৩ ফেব্রুয়ারি ২০২০।  "রাজশাহী উন্নয়ন কর্তৃপক্ষ"। rdaraj.org.bd। রাজশাহী উন্নয়ন কর্তৃপক্ষ। ৩০ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।
বেহালা বাজার মেট্রো স্টেশন

বেহালা বাজার মেট্রো স্টেশন হল ভারতের কলকাতার দক্ষিণাঞ্চলের বেহালা এলাকায় কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত। এই স্টেশনটি বেহালা বাজার এলাকাতে অবস্থিত। স্টেশনের ভৌগোলিক অবস্থান হল ২২°২৯′৫৬″ উত্তর ৮৮°১৯′০২″ পূর্ব﻿ / ﻿২২.৪৯৮৯২৯° উত্তর ৮৮.৩১৭৩৫৪° পূর্ব﻿ / 22.498929; 88.317354। স্টেশনটির পূর্ববর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন এবং পরবর্তী স্টেশন হল ১.০৪ কিলোমিটার দূরে অবস্থিত তারাতলা মেট্রো স্টেশন। ২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়। কলকাতা মেট্রোর লাইন ৩-এর অন্তর্গত বেহালা বাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া। স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য। যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে। কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে। "সংরক্ষণাগারভুক্ত অনুলিপি"। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "Seven projects meant to change the face of Calcutta are entangled in a web of land politics and pandering. Metro explores the tunnel vision"। www.telegraphindia.com/। ১১ জুলাই ২০১৩। সংগ্রহের তারিখ ২৭ নভেম্বর ২০১৯।
ইউসুফ কার্শ

ইউসুফ কার্শ সিসি (ডিসেম্বর ২৩, ১৯০৮ – জুলাই ১৩, ২০০২) ছিলেন বিশ্বের সবচেয়ে আলোচিত এবং বিখ্যাত পোর্ট্রেট ফটোগ্রাফার। তাকে সর্বকালের সর্বশ্রেষ্ঠ পোর্ট্রেট আলোকচিত্রী হিসেবে বিবেচনা করা হয়। তুরস্কের (তৎকালীন অটোমান সাম্রাজ্য) মারদিন শহরে ১৯০৮ সালের ২৩শে ডিসেম্বর এক খ্রিস্টান পরিবারে জন্মগ্রহণ করেন। পিতার নাম আমসিহ্ কার্শ এবং মাতার নাম বাহিয়া। বড় হয়েছেন যুদ্ধ এবং হত্যাযজ্ঞের মধ্য দিয়ে। ১৯২৪ সালে মাত্র ১৬ বছর বয়সে পরিবারের সঙ্গে প্রাণের ভয়ে সিরিয়া পাড়ি জমান। এর দুই বছর পর তাকে তার কানাডা নিবাসী মামা জর্জ নাকাশের কাছে পাঠিয়ে দেওয়া হয়। মামা ছিলেন পেশায় আলোকচিত্রী। এসময় পড়ালেখার পাশাপাশি স্টুডিওতে মামাকে সাহায্য করতেন ইউসুফ। মামা ইউসুফের মেধা ও প্রতিভা আঁচ করতে পারেন। ১৯২৮ সালে তিনি ইউসুফকে বোস্টনের বিখ্যাত পোর্ট্রেট আলোকচিত্রী জন গারোর কাছে ফটোগ্রাফি শিক্ষা গ্রহণের জন্য পাঠান। দীক্ষা শেষে চার বছর পর ইউসুফ কানাডায় ফেরেন এবং অন্টারিওতে নিজের একটা স্টুডিও প্রতিষ্ঠা করেন। ১৯৩৫ সালে তিনি কানাডার সরকারি আলোকচিত্রী হিসেবে নিয়োগ পান। কানাডার তৎকালীন প্রধানমন্ত্রী ম্যাকেনজি কিং ইউসুফের কাজে এতোটাই আকৃষ্ট হন যে, যারাই তার কাছে দেখা করতে আসতেন, ইউসুফকে তিনি তাদের ছবি তোলার সুযোগ করে দিতেন। এক পর্যায়ে বড় বড় বিখ্যাত মানুষদের ছবি তোলা ইউসুফ কার্শের নেশায় পরিণত হয়ে গেলো। তার জীবনের প্রথম বড় সুযোগটি আসে ১৯৪১ সালের ৩০ ডিসেম্বর, যখন তিনি কানাডা সফরে আসা ব্রিটিশ প্রধানমন্ত্রী উইন্সটন চার্চিল এর পোর্ট্রেট তোলেন। উইন্সটন চার্চিলের সে ছবি ইউসুফ কার্শকে আন্তর্জাতিক খ্যাতি এনে দেয়। Duncan Campbell Scott Grey Owl Jan Smuts Joan Crawford Lord Beaverbrook Paul Robeson Portia White ২০০২ সালের ১৩ জুলাই যুক্তরাষ্ট্রের বোস্টনে শরীরে একটি অস্ত্রোপচার পরবর্তী জটিলতায় এই খ্যাতনামা ফটোগ্রাফার মৃত্যুবরণ করেন। Order of Canada: Officer (1967), Companion (1990) Canada Council Medal (1965) Achievement and Life Award, Encyclopædia Britannica (1980) Faces of Destiny (1946) Portraits of Greatness (1959) Faces of Our Lime (1971) Harsh Portraits (1976) Photographs of Yousuf Karsh: Men Who Make Our World (1967) Karsh: A Fifty-Year Retrospective (1983) Harsh Canadians (1978) "Yousuf Karsh, C.C."। gg.ca। Governor General of Canada। ১৩ জুন ২০১৭ তারিখে মূল থেকে আর্কাইভ করা।  Skidmore, Colleen (১৪ মার্চ ২০১০)। "Yousuf Karsh"। The Canadian Encyclopedia। ১৪ জুলাই ২০১৭ তারিখে মূল থেকে আর্কাইভ করা।  "Yousuf Karsh, Who Photographed Famous And Infamous of 20th Century, Dies at 93"। The New York Times। ১৪ জুলাই ২০০২।
শ্যামমোহিনী দেবী

শ্যামমোহিনী দেবী (১০ ফেব্রুয়ারি ১৮৮৭ - ২৬ ফেব্রুয়ারি ১৯৮০) নিখিল ভারত নারীশিক্ষা পরিষদের প্রতিষ্ঠাত্রী ও স্ত্রীশিক্ষা বিস্তারসহ ভারতের স্বাধীনতা আন্দোলনের এক অগ্রণী ব্যক্তিত্ব । শ্যামমোহিনী দেবীর জন্ম অধুনা বাংলাদেশের পাবনার করঞ্জা গ্রামের চৌধুরী জমিদার পরিবারে । ১০ বৎসর বয়সে প্রাথমিক পরীক্ষায় রাজশাহী বিভাগে প্রথম হন। কিন্তু মাত্র ১২ বৎসর বয়সেই ঢাকার সুরেন্দ্রনাথ মৈত্রর সঙ্গে বিবাহ হয়। তবে স্বামীর সহায়তায় নানা বিষয়ে পড়াশোনা করেন। ষোল বৎসর বয়সে বিধবা হয়ে স্ত্রীশিক্ষা বিস্তারে আত্ম নিয়োগ করেন। নিজের সম্পত্তি ও অলঙ্কার বিক্রি করে করঞ্জায়, পাবনা জেলায় ও স্বামীর গ্রামে অনেকগুলি অবৈতনিক বিদ্যালয় স্থাপন করেন। নিজেও সেই বিদ্যালয় সমূহে পড়াতেন। কলকাতায় এসে পরবর্তীকালে ১৯২৩ খ্রিস্টাব্দে ব্রাহ্ম ট্রেনিং স্কুল থেকে প্রথম স্থান অধিকার করে সিনিয়ার ট্রেনিং পাশ করেন।লেডি অবলা বসু তাঁকে তার প্রতিষ্ঠিত নারী শিক্ষা সমিতি পরিচালিত বিদ্যালয় সমূহে পরিদর্শিকার দায়িত্ব দেন। কিন্তু অসুস্থতার কারণে কিছু দিন পর পরিদর্শিকার কাজ ছেড়ে ব্রাহ্ম বালিকা বিদ্যালয়ে যোগ দেন। সেই সঙ্গে একটি কর্পোরেশন স্কুলের প্রধান শিক্ষিকা এবং ব্রাহ্ম ট্রেনিং স্কুলের সুপারিনটেন্ডন্ট এর কাজও করতেন। সেই সাথে মেয়েদের লাঠি-ছোরা খেলা,যুযুৎসু ইত্যাদি শেখানোর জন্য 'দীপালী সংঘ' প্রতিষ্ঠা করেন। বিপ্লবী পুলিন দাস এই সংঘে শেখাতেন। শ্যামমোহিনীর চেষ্টাতে ১৯২৬ খ্রিস্টাব্দে পাবনার এম.ই স্কুলটি হাই স্কুলে উন্নীত হয়। স্কুলটির খরচের অনেকখানি অংশ তিনি বহন করতেন। ১৯২৯ খ্রিস্টাব্দে স্কুলের কাজ ছেড়ে অসহযোগ আন্দোলনে যোগ দেন। মহিলা সমিতি গঠন করে চরকা,খদ্দর প্রচার বিলাতিদ্রব্য বর্জনে মহিলাদের উৎসাহিত করেন। এই সময়ে তিনি 'তিলক স্বরাজ' ফান্ডে নগদ ও অলঙ্কারে ২০ হাজার টাকা চাঁদা তুলে দেন। পাবনায় লবণ আইন অমান্য আন্দোলনের অংশ নেন। পরে ১৯৩১ খ্রিস্টাব্দে লেডি অবলা বসুর আহ্বানে কলকাতায় এসে নারী শিক্ষা সমিতির সুপারিনটেন্ডন্টের পদ গ্রহণ করেন এবং সমিতির নানা গঠনমূলক কাজে লেডি অবলা বসুকে সাহায্য করেন। ১৯৩৪ খ্রিস্টাব্দে অল্প কয়েকটি ছাত্রী নিয়ে স্থাপন করেন 'বাণীপীঠ' গার্লস হাই স্কুল । ওই বছরই বয়স্কাদের জন্য শর্ট ম্যাট্রিক স্কুল এবং ক্রমে ক্রমে জুনিয়র ও সিনিয়র ট্রেনিং সেন্টার, প্রাইমারি স্কুল, ইন্ডাস্ট্রিয়াল স্কুল এবং ছাত্রীনিবাস খোলেন। ১৯৩৫ খ্রিস্টাব্দে অনুরূপা দেবীকে সভানেত্রী করে তিনি নিখিল ভারত নারী শিক্ষা পরিষদ গঠন করে স্কুলগুলিকে তার অন্তর্ভুক্ত করেন যাতে মেয়েরা শিক্ষিত, উপার্জনক্ষম ও আত্নির্ভরশীল হতে পারে। 'কাশী বিশ্বনাথ মঞ্চ' নামে একটি সাংস্কৃতিক প্রতিষ্ঠান তার উদ্যোগ স্থাপিত হয় । শ্যামমোহিনী দেবী ১৯৮০ খ্রিস্টাব্দে ২৬ শে ফেব্রুয়ারি প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত সাহিত্য সংসদ কলকাতা প্রকাশিত সংসদ বাঙালি চরিতাভিধান প্রথম খণ্ড সংশোধিত পঞ্চম সংস্করণ তৃতীয় মুদ্রণ পৃষ্ঠা সংখ্যা ৭২৭-৭২৮ আইএসবিএন ৯৭৮-৮১-৭৯৫৫-১৩৫-৬
শসা

শশা (Cucumis sativus) গোর্ড পরিবার কিউকারবিটাসের অন্তর্গত একটি অতি পরিচিত উদ্ভিদ। শশা এক প্রকারের ফল। লতানো উদ্ভিদে জন্মানো ফলটি লম্বাটে আকৃতির এবং প্রায় ৫ থেকে ৭ ইঞ্চি লম্বা হয়ে থাকে। এর বাইরের রঙ সবুজ। তবে পাকলে হলুদ হয়। ভেতরে সাদাটে সবুজ রঙের হয়, এবং মধ্যভাগে বীজ থাকে। এটি কাঁচা খাওয়া হয় বা সালাদ তৈরীতে ব্যবহার করা হয়। এর উৎপত্তি ভারতবর্ষে হলেও বর্তমানে পৃথিবীর প্রায় সব জায়গাতেই জন্মে। এটি সাধারণতঃ গরমের সময় বেশি পাওয়া যায়। বেশ কয়েক জাতের শশা রয়েছে। শশা এক রকমের ফল । এটা দেখতে সবুজ রঙের লম্বা আকারের হয়ে থাকে । এই ফলে ক্যালোরির পরিমাণ কম থাকে এবং জলের পরিমাণ বেশি থাকে । খোসা সহ একটি কাঁচা শশা'র প্রতি ১০০ গ্রামে ২০ কিলো ক্যালরি শক্তি পাওয়া যায়। বাংলাদেশে শশা প্রধাণত সালাদ হিসেবে ব্যবহৃত হয়। ২০০৯ সালে, গবেষকদের একটি আন্তর্জাতিক দল শশার জিনোম ক্রমাণুসারে ঘোষণা করেন। শশার টুকরো A tendril emerges from cucumber vines to grab hold of taller structures. একটি স্ট্রিং জাফরি শশা নিউ জার্সিতে জুন মাসের শেষে শশা গাছ। জাপানে চাষাবাদ। শশা রোপন, দুই সপ্তাহ বয়সী ফ্রাইড রাইস এর সাথে শসা এর সালাদ An Indian yellow Cucumber daily curry with onion and red chilli powder made in a house of Andhra Pradesh,Vijayawada অন্ধ্র প্রদেশ, বিজয়ওয়াদার লাল মরিচ দিয়ে তৈরি একটি ভারতীয় হলুদ শশা প্রতিদিনের আচার A Scandinavian cucumber sliced into pieces An Indian yellow cucumber Lemon cucumber 'Dosakai' is a round, yellow cucumber seen at a market in Guntur, India Grated cucumber dish with cucumber cut pieces Cucumis sativus flower Komkommer (Cucumis sativus 'Gele Tros') in fields Cucumber slices used for garnish ঢাকার বাজারে শসা দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1038/ng.475, এর পরিবর্তে দয়া করে |doi=10.1038/ng.475 সহ {{সাময়িকী উদ্ধৃতি}} ব্যবহার করুন। A very brief history of the cucumber in America Cucumber as health food ওয়েব্যাক মেশিনে আর্কাইভকৃত ২১ ফেব্রুয়ারি ২০০৯ তারিখে A brief article on cucumber history Source noting cucumbers in Ur in 3000 BC The Complete Cucumber by Caroline Francis Cucumbers by Bob Adams Publishers Selected Themes and Icons from Medieval Spanish Literature: of Berards, Shoes, Cucumbers and Leprosy by John R. Burt Origin of Cultivated Plants by Alphonse de Candolle The Natural History of Pliny (Book XX primarily, with a reference to Tiberius eating them in Book XIX, Chapter 23) Bioresource Technology, Volume 98, Issue 1, January 2007, Pages 214–217 Bitter taste, phytonutrients, and the consumer: a review উইকিমিডিয়া কমন্সে শসা সংক্রান্ত মিডিয়া রয়েছে। উইকিঅভিধানে শসা শব্দটি খুঁজুন। "Cucumis sativus"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ৩০ জানুয়ারি ২০০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Plant profile at the Plants Database – shows classification and distribution by US state. The Art of Promoting the Growth of the Cucumber and Melon by Thomas Watkins Cucumber Nutrition Information from USDA SR22 database
কিরাটন ইউনিয়ন

কিরাটন ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন। এটি কিশোরগঞ্জ জেলার করিমগঞ্জ উপজেলায় অবস্থিত। করিমগঞ্জ উপজেলার উপজেলা চত্বর থেকে ২০ গজ দক্ষিণে ইউনিয়ন পরিষদ ভবন। সেখান থেকে ইউনিয়নের বিভিন্ন এলাকায় যাওয়া যায়। কিরাটন ইউনিয়নের মোট জনসংখ্যা ১৪,২৬৯ জন। অত্র ইউনিয়নের বর্তমান চেয়ারম্যান জনাব ইবাদুর রহমান শামীম "করিমগঞ্জ উপজেলার ১০ ইউপি চেয়ারম্যানের শপথগ্রহণ"। jagonews24.com। সংগ্রহের তারিখ ফেব্রুয়ারি ১৩,২০২০।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "জনসংখ্যা"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "কিরাটন ইউনিয়ন"। বাংলাদেশ জাতীয় তথ্য বাতায়ন।  "করিমগঞ্জ উপজেলার ইউনিয়ন"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "যোগাযোগ ব্যবস্থা"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "জনপ্রতিনিধি - কিশোরগঞ্জ"। কিশোরগঞ্জ ডট কম।
দেহুন্দা ইউনিয়ন

দেহুন্দা ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন। এটি কিশোরগঞ্জ জেলার অন্তর্গত করিমগঞ্জ উপজেলায় অবস্থিত। করিমগঞ্জ উপজেলা সদর থেকে ৩ কিলোমিটার পাকা রাস্তা অতিক্রম করে ৬নং দেহুন্দা ইউনিয়ন পরিষদ অবস্থিত। দেহুন্দা ইউনিয়নের মোট আয়তন ২২.৩২ বর্গকিলোমিটার। ইউনিয়নের বর্তমান জনসংখ্যা ২২,৮৯৬ জন অত্র ইউনিয়ন ৯টি গ্রাম ও ৪টি মৌজার সমন্বয়ে গঠিত। দেহুন্দা ইউনিয়নের সাক্ষরতার হার ৫৪.২৪%। ইউনিয়নে শিক্ষা বিস্তারের লক্ষ্যে ২ টি মাধ্যমিক বিদ্যালয়, ৫টি সরকারি প্রাথমিক বিদ্যালয় এবং ৪টি মাদ্রাসা রয়েছে। হাটবাজারের সংখ্যা দুটি। অত্র ইউনিয়নের বর্তমান চেয়ারম্যান জনাব এম. এ হানিফ এলাকায় মসজিদের সংখ্যা ২১টি। শহীদ মিনার ২টি পুথি সাহিত্যিক মুহাম্মদ আজিম উদ্দিনের কবরস্থান "এক নজরে ইউনিয়ন"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "দেহুন্দা ইউনিয়ন"। বাংলাদেশ জাতীয় তথ্য বাতায়ন।  "যোগাযোগ ব্যবস্থা"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "ওয়ার্ডভিত্তিক লোকসংখ্যা"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "দর্শনীয় স্থান"। বাংলাদেশ জাতীয় তথ্য বাতায়ন। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।
টেক্সটাইল ইনস্টিটিউট, চট্টগ্রাম

চট্টগ্রাম টেক্সটাইল ইনস্টিটিউট চট্টগ্রামের একটি মিড লেভেল প্রকৌশল শিক্ষাপ্রতিষ্ঠান। ২০১৬-১৭ সেশন হতে এ প্রতিষ্ঠানটির একাডেমিক কার্যক্রম চালু হয়। এটি ১লা নভেম্বর, ২০১৮ খ্রিস্টাব্দে তৎকালীন প্রধানমন্ত্রী শেখ হাসিনা উদ্বোধন করেন। এটি চট্টগ্রাম শহরের বায়েজিদ বোস্তামী থানার অন্তর্গত পশ্চিম ষোলশহরের আমিন জুট মিলসের পাশে অবস্থিত। বস্ত্র অধিদপ্তরের ৪ টি টেক্সটাইল ইন্সটিটিউট স্থাপন  প্রকল্প বাস্তবায়নের মাধ্যমে ২০১৬ সালে এই ইন্সটিটিউটটি প্রতিষ্ঠিত হয়। ২০১৬-১৭ সেশন হতে ২০১৯-২০ পর্যন্ত শিক্ষাবর্ষে বর্তমান ৪ টি ব্যাচে মোট ৩৯৯ জন শিক্ষার্থী অধ্যয়ন করছে। ২০১৬-১৭ সেশনে প্রথম ব্যাচে মোট ৬৯ জন ছাত্র/ ছাত্রী  নিয়ে এই প্রতিষ্ঠানের অধ্যয়ন যাত্রা শুরু হয়েছে এবং ২০২০-২১ সালের বোর্ড পরীক্ষায় ৬৯ জন অংশগ্রহন করে শতভাগ উত্তীর্ণ হয়েছে এবং ডিপ্লোমা ইন টেক্সটাইল ইঞ্জিনিয়ারিং ডিগ্রী লাভ করেছে। চট্টগ্রাম টেক্সটাইল ইনস্টিটিউটের ক্যাম্পাসে জমির পরিমাণ- ৫ একর। একাডেমিক ভবন শিক্ষক ডরমিটরি ছাত্র হোস্টেল ছাত্রী হোস্টেল    জুট স্পিনিং শেড কটন স্পিনিং শেড ফেব্রিক শেড (উইভিং ও নিটিং) ডাইং ও প্রিন্টিং শেড গার্মেন্টস ফ্লোর ফ্যাশন ডিজাইনিং ল্যাব টেস্টিং ল্যাব কম্পিউটার ল্যাব ফিজিক্স ল্যাব কেমিস্ট্রি ল্যাব ওয়ার্কশপ এসএসসি/সমমান উত্তীর্ণ চট্টগ্রাম টেক্সটাইল ইনস্টিটিউট গনপ্রজাতন্ত্রী বাংলাদেশ  সরকারের বাংলাদেশ বস্ত্র ও পাট মন্ত্রণালয় ও বাংলাদেশ কারিগরি শিক্ষা বোর্ড কর্তৃক পরিচালিত। লাইব্রেরী,কম্পিউটার এবং ইন্সটিটিউটের বিভিন্ন শেড এ প্রশিক্ষণ ব্যবস্থা বিদ্যমান।  এছাড়াও আবাসন, নামাজের জন্য মসজিদ ও ছাত্র/ছাত্রীদের যাতায়াতের জন্য একটি বাস গাড়ির ব্যবস্থা রয়েছে। "টেক্সটাইল ইনস্টিটিউট, চট্টগ্রাম"। চট্টগ্রাম টেক্সটাইল ইনস্টিটিউট। ২৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০২১।